ປ. ໂອບາມາ ພະຍາຍາມ ບັນລຸເປົ້າໝາຍ ເພື່ອປະໄວ້ ໃຫ້ເປັນ ມູນມໍລະດົກຂອງທ່ານ
ໃນທ່າມກາງ ສະພາບແວດລ້ອມ ທາງດ້ານການເມືອງ ທີ່ມີການແຕກແຍກກັນ ຫລາຍຂຶ້ນ ປະທານາທິບໍດີ ອາດຈະໃຊ້ສິດດ້ານບໍລິຫານຂອງທ່ານ ເພື່ອຂ້າມຜ່ານລັດຖະສະພາ.
ໃນເດືອນມັງກອນ ປີ 2015 ນີ້ ປະທານາທິບໍດີສະຫະລັດ ທີ່ໄດ້ຮັບມືກັບການທ້າທາຍຢ່າງຫຼວງຫຼາຍໃນປີກາຍນີ້ ຈາກທັງບັນຫາພາຍໃນປະເທດແລະບັນຫາໂລກ ແມ່ນຍັງ ຈະໄດ້ປະເຊີນໜ້າກັບພັກ Republican ທີ່ມີສຽງຂ້າງຫຼາຍທັງໃນສະພາຕໍ່າ  ແລະສະພາສູງອີກ ໃນເດືອນມັງກອນນີ້ ທ່ານບາຣັກ ໂອບາມາ ແມ່ນກ້າວເຂົ້າສູ່ຊ່ວງສອງປີສຸດທ້າຍຂອງການດຳລົງຕຳແໜ່ງປະທາທິບໍດີຂອງທ່ານ ຜູ້ສື່ຂ່າວວີໂອເອປະຈຳທຳນຽບຂາວ ນາງ Aru Pande ພິຈາລະນາເບິ່ງວ່າ ທ່ານໂອບາມາຈະເຮັດວິທີໃດ ເພື່ອພະຍາຍາມໃຫ້ບັນລຸເປົ້າໝາຍ ທີ່ທ່ານຫວັງຈະປະໄວ້ໃຫ້ເປັນມູນມໍລະດົກຂອງທ່ານ ເຖິງແມ່ນວ່າຈະມີການຄັດ ຄ້ານຢ່າງແຂງແຮງໃນລັດຖະສະພາກໍຕາມ ສິງມີລາຍລະອຽດມາສະເໜີທ່ານຕໍ່ໄປ… ໃນມື້ຕໍ່ມາ ຫຼັງຈາກການເລືອກຕັ້ງກາງສະໄໝການດຳລົງຕຳແໜ່ງຂອງປະທານາທິບໍດີ ເມື່ອວັນທີ 4 ພະຈິກນັ້ນ ປະທານາທິບໍດີໂອບາມາ ໄດ້ອອກມາໃຫ້ສຳພາດຂ່າວ ແກ່ພວກນັກຂ່າວປະຈຳທຳນຽບຂາວ ທີ່ພາກັນຖາມທ່ານ ກ່ຽວກັບການເປັນຜູ້ນຳທີ່ຖືກຕັດອຳນາດໃຫ້ອ່ອນແອລົງ ຫລືປະທານາທິບໍດີ lame duck ທີ່ແປວ່າ ໂຕເປັດທີ່ເປັນງ່ອຍ ເຮັດຫຍັງບໍ່ໄດ້ ແລະກ່ຽວກັບວ່າ ທ່ານຈະປ່ຽນແປງຫຍັງບໍ ໃນໄລຍະການດຳລົງຕຳແໜ່ງ 2 ປີສຸດທ້າຍຂອງທ່ານນັ້ນ ທ່ານໂອບາມາ ກ່າວວ່າ ນຶ່ງໃນຫລາຍໆສິ່ງທີ່ທ່ານໂອບາມາສາມາດເຮັດໄດ້ ຕາມຄຳໝັ້ນສັນຍາກໍແມ່ນສືບຕໍ່ຊຸກຍູ້ເສດຖະກິດ ແລະພວກຊົນຊັ້ນກາງຂອງສະຫະລັດ ທ່ານນາງ Carmel Martin ອະດີດເຈົ້າໜ້າທີ່ລັດຖະບານໂອບາມາ ຊຶ່ງເວລານີ້ເຮັດວຽກກັບສູນກາງເພື່ອຄວາມກ້າວໜ້າອາເມຣິກັນ ຫຼື Center for American Progress ທ່ານນາງMartin ກ່າວວ່າ ເຖິງແມ່ນມີຄວາມກ້າວໜ້າທາງດ້ານເສດຖະກິດກໍຕາມ ແຕ່ປະທານາທິບໍດີໂອບາມາ ກໍກ້າວເຂົ້າສູ່ປີ 2015 ດ້ວຍຄະແນນນິຍົມທີ່ຫລຸດລົງເກືອບສູ່ລະດັບຕໍ່າ ສຸດໃນປະຫວັດ ສາດ ທ່ານ Allan Lichtman ອາຈານສອນວິຊາປະຫວັດສາດທີ່ມະຫາ ວິທະຍາໄລ Ame- rican University ສະແດງຄວາມເຫັນດັ່ງນີ້: ແຕ່ຖ້າເວົ້າເລື່ອງມູນມໍລະດົກຂອງປະທານາທິບໍດີ ທ່ານ Lichtman ກ່າວວ່າ ຄະແນນນິຍົມແມ່ນບໍ່ມີຄວາມໝາຍຫຍັງຫຼາຍ ທ່ານກ່າວຕໍ່ໄປວ່າ ໃນທ່າມກາງສະພາບແວດລ້ອມທາງດ້ານການເມືອງທີ່ມີການແຕກແຍກກັນຫລາຍຂຶ້ນນີ້ ເບິ່ງຄືວ່າ ປະທານາທິບໍດີໂອບາມາ ຈະໃຊ້ເວລາໃນປີ 2015 ແລະ2016 ນີ້ ຄົງໃຊ້ສິດດ້ານບໍລິຫານຂອງທ່ານ ເພື່ອຂ້າມຜ່ານລັດຖະສະພາ ແລະພະຍາຍາມປະມູນມໍລະດົກຂອງທ່ານໄວ້ ໃນດ້ານນະໂຍບາຍຕ່າງປະເທດ ທ່ານ Lichtman ກ່າວວ່າ ບັນດານັກວິເຄາະ ກ່າວວ່າ ເວລາ 2 ປີ ທີ່ຍັງເຫຼືອແມ່ນພຽງພໍ ສຳລັບປະທານາທິບໍດີຄົນໃດໜຶ່ງ ທີ່ຈະປະສົບຜົນກະທົບທີ່ຍືນຍົງໄວ້ໄດ້ ແລະວ່າ ບໍ່ຄວນຖືເບົາຄວາມສາມາດ ຂອງທ່ານໂອບາມາ ທີ່ຈະເຮັດເຊັ່ນນັ້ນໄດ້ ໂດຍສະເພາະໃນດ້ານທີ່ກ່ຽວກັບສະຖານະການຂອງໂລກ